**Ministru kabineta rīkojuma projekta**

**„****Par valsts budžeta mērķdotācijas sadalījumu 2020.gadam** **to māksliniecisko kolektīvu vadītāju darba samaksai un valsts** **sociālās apdrošināšanas obligātajām iemaksām, kuru dibinātāji nav pašvaldības”** **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta „Par valsts budžeta mērķdotācijas sadalījumu 2020.gadam to māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām, kuru dibinātāji nav pašvaldības” (turpmāk – Projekts) mērķis ir noteikt valsts budžeta mērķdotācijas sadalījumu 2020.gadā to māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām, kuru dibinātāji nav pašvaldības. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Ministru kabineta 2015.gada 28.jūlija noteikumu Nr.440 „Kārtība, kādā tiek sadalīta valsts budžeta mērķdotācija to māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām, kuru dibinātāji nav pašvaldības” (turpmāk –Noteikumi Nr.440) 10.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Noteikumu Nr.440 10.punktu Latvijas Nacionālais kultūras centrs (turpmāk – Centrs) divu mēnešu laikā pēc gadskārtējā valsts budžeta likuma izsludināšanas sagatavo un kultūras ministrs iesniedz apstiprināšanai Ministru kabinetā rīkojuma projektu par valsts budžeta mērķdotācijas to māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām, kuru dibinātāji nav pašvaldības (turpmāk – mērķdotācija) sadalījumu attiecīgajam gadam.Noteikumu Nr.440 2.punkts noteic, ka mērķdotāciju māksliniecisko kolektīvu (turpmāk – kolektīvi) dibinātājiem piešķir par kolektīviem, kuri ir noteikti [Dziesmu un deju svētku likumā](http://likumi.lv/ta/id/111203-dziesmu-un-deju-svetku-likums) 6.panta pirmajā daļā (kori, tautas deju, folkloras un tautas mūzikas kopas (kolektīvi), pūtēju un simfoniskie orķestri, lietišķās mākslas studijas un amatierteātri u.c.) un atbilst šādiem kritērijiem:1)   darbojas vismaz divus gadus;2) apgūst kārtējiem Vispārējo latviešu dziesmu un deju svētkiem noteikto repertuāru (koprepertuāru);3)    vismaz reizi gadā ir piedalījušies repertuāra (koprepertuāra) pārbaudes skatēs vai konkursos, vai izstādēs;4)   vismaz reizi gadā ir piedalījušies Centra rīkotajos Dziesmu un deju svētku starplaika pasākumos.Noteikumu Nr.440 6.punkts noteic, ka Centrs aprēķina mērķdotācijas apmēru šādiem māksliniecisko kolektīvu dibinātājiem:1)  G1 grupas kolektīviem – koriem, tautas deju kolektīviem, pūtēju orķestriem un kokļu mūzikas ansambļiem;2)  G2 grupas kolektīviem – folkloras kopām, etnogrāfiskiem ansambļiem, tautas mūzikas grupām, tautas lietišķās mākslas studijām, amatierteātriem un vokāliem ansambļiem.Simfoniskie orķestri netiek iekļauti Projekta mērķdotācijas sadalījumā attiecīgajam gadam, jo Vispārējos latviešu dziesmu un deju svētkos piedalās kā profesionālie kolektīvi, kas finansējumu saņem no citiem avotiem.Dziesmu un deju svētku starplaika pasākumi, t.sk. repertuāra (koprepertuāra) pārbaudes skates, konkursi un izstādes ir regulāri Dziesmu un deju svētku tradīcijas pasākumi, kuru ietvaros tiek apgūts kārtējo Vispārējo latviešu dziesmu un deju svētku repertuārs (koprepertuārs), un pēc kuriem nozares ekspertiem ir iespējams objektīvi novērtēt katra konkrētā Dziesmu un deju svētku tradīcijā iesaistītā kolektīva māksliniecisko kvalitāti. Regulāra kolektīvu līdzdalība Dziesmu un deju svētku procesā (svētkos, starpsvētku pasākumos, skatēs, konkursos, izstādēs), kā arī kolektīvu ilgtermiņa darbība – šie aspekti ir nozīmīgi, kas sekmē Dziesmu un deju svētku tradīcijas ilgtspēju.Par kolektīvu dibinātāju, kas nav pašvaldības, var būt privāto tiesību juridiskas personas, Kultūras ministrijas vai citas ministrijas padotībā esošas valsts budžeta iestādes, publisko tiesību atvasinātas personas un to iestādes, fiziskas personas, t.sk. tās, kuras reģistrējušās kā saimnieciskās darbības veicējas, kā arī kolektīvu, kuru dibinātāji nav pašvaldības, vadītāji.Pamatojoties uz Noteikumu Nr.440 2.punktā noteiktajiem kritērijiem, 2020.gadā valsts budžeta mērķdotācijas pretendenti pavisam kopā ir 172  kolektīvi, t.sk. 105 konkrētā dibinātāja kolektīvi – kori, tautas deju kolektīvi, pūtēju orķestri un kokļu mūzikas ansambļi (G1 grupa) un 67 konkrētā dibinātāja kolektīvi – folkloras kopas, etnogrāfiskie ansambļi, tautas mūzikas grupas, tautas lietišķās mākslas studijas, amatierteātri un vokālie ansambļi (G2 grupa).Noteikumu Nr.440 4.punkts nosaka, ka, lai aprēķinātu mērķdotācijas apmēru konkrētam kolektīva dibinātājam, Centrs izmanto datus, ko normatīvajos aktos par oficiālās statistikas apkopošanu kultūras jomā noteiktajā kārtībā dibinātājs sniedzis elektroniskajā datubāzē „Latvijas digitālā kultūras karte” (tīmekļvietnē [www.kulturaskarte.lv](http://www.kulturaskarte.lv)). Valsts budžeta mērķdotācijas sadalījums 2020.gadam to māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām, kuru dibinātāji nav pašvaldības, noteikts Projekta 1. un 2.pielikumā. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Centrs. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kolektīvu dibinātāji, kas nav pašvaldības – Kultūras ministrijas vai citas ministrijas padotībā esošas valsts budžeta iestādes, publisko tiesību atvasinātas personas un to iestādes, juridiskas personas, fiziskas personas, kā arī kolektīvu, kuru dibinātāji nav pašvaldības, vadītāji. |
| 2. | Tiesiskā regulējuma ietekme uz tautsaimniecību un administratīvo slogu | 2015.gadā tika noteikta kārtība, ka kolektīvu dibinātājiem, saņemot piešķirto mērķdotāciju, ir nepieciešams atvērt kontu Valsts kasē. Projekts nerada jaunus obligātos informācijas sniegšanas pienākumus un nepalielina esošo informācijas sniegšanas prasību apjomu, tāpēc netiks uzlikts papildu administratīvais slogs un neradīsies administratīvās izmaksas.  |
| 3. | Administratīvo izmaksu monetārs novērtējums | Kultūras ministrija ir aprēķinājusi, ka 2020.gadā a**dministratīvais slogs palielināsies 8 m**āksliniecisko kolektīvu dibinātājiem**, kuri mērķdotāciju saņems** pirmo reizi **saskaņā ar** Noteikumiem Nr.440 un kuriem būs nepieciešams atvērt kontu Valsts kasē.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 112 424 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 112 424 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi | 112 424 |  0 |  0 |  0 |  0 |  0 |  0 |
| 2.1. valsts pamatbudžets | 112 424  |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 |  0 |  0 |  0 |
| 5. Precizēta finansiālā ietekme | X |  0 |  X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Valsts budžetā 2020.gadam Kultūras ministrijas programmā 21.00.00 „Kultūras mantojums” mērķdotācijai to māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām, kuru dibinātāji nav pašvaldības, ir plānoti finanšu resursi izdevumu segšanai 112 424 *euro* apmērā.2020.gadā mērķdotācijas pretendenti pavisam kopā ir 172 kolektīvs (t.sk. 105 konkrētā dibinātāja kolektīvi – kori, tautas deju kolektīvi, pūtēju orķestri un kokļu mūzikas ansambļi (G1 grupa) un 67 konkrētā dibinātāja kolektīvi – folkloras kopas, etnogrāfiskie ansambļi, tautas mūzikas grupas, tautas lietišķās mākslas studijas, amatierteātri un vokālie ansambļi (G2 grupa)). 172 kolektīvu vadītāju darba samaksai un valsts sociālās apdrošināšanas obligātajām iemaksām, kuru dibinātāji nav pašvaldības, 2020.gadā pavisam kopā ir nepieciešami 109 969 *euro* ((G2 grupai) vienam kolektīvam piemērojot bāzes finansējumu 397 *euro,* t.i. (67 kol. x 397 *euro*) + (G1 grupai) vienam kolektīvam piemērojot bāzes finansējumu 397 *euro* x 2, t.i. (105 kol. x 397 *euro* x 2) = 109 969 *euro*). Intensitātes koeficients ir noteikts, ņemot vērā Noteikumu Nr.440 8.punktā ietverto līdzdalības intensitātes koeficienta aprēķina formulu:

|  |  |  |
| --- | --- | --- |
| K = | P1 |  |
| P2 |

Proti, 2020.gadā koeficients „2” iegūts, ņemot vērā Latvijas Nacionālā kultūras centra 2019.gadā īstenoto Dziesmu un deju svētku starplaika un pasākumu kopskaitu – no tiem G1 grupai tika īstenoti 24 (P1), bet G2 – 12 (P2) pasākumi, kas apstiprināti Centra 2019.gada 30.augusta rīkojuma Nr.1.1-4/42 „Par valsts budžeta mērķdotācijas sadali 2020.gadam” pielikumā Nr.5.Saskaņā ar Ministru kabineta 2017.gada 30.maija noteikumu Nr.291 „Noteikumi par oficiālās statistikas apkopošanu kultūras jomā” 3.punktu oficiālās statistikas pārskatu veidlapas par iepriekšējo kalendāra gadu respondenti aizpilda elektroniskajā datubāzē „Latvijas digitālā kultūras karte” (tīmekļvietnē [www.kulturaskarte.lv](http://www.kulturaskarte.lv)) tiešsaistes režīmā līdz kārtējā gada 15.februārim. Pārraugošās iestādes pārbauda un apstiprina respondentu iesniegtās oficiālās statistikas pārskatu veidlapas līdz kārtējā gada 1.maijam. Lai aprēķinātu mērķdotācijas apmēru konkrētam kolektīva dibinātājam, Centrs izmanto statistikas datus par 2019.gadu un ņem vērā Noteikumu Nr.440 2.punktā noteiktos kritērijus, līdz ar to kolektīvu vadītājs saņem atlīdzību par 2019.gadā aprēķināto pasākumu intensitāti, kas izslēdz iespēju, ka, aprēķinot pasākumu intensitāti 2020.gadā, kolektīvs neatbilstu Noteikumu Nr.440 2.punktā noteiktajiem kritērijiem.2020.gadā, saskaņā ar aprēķiniem, nepieciešamais finansējums ir 109 969 *euro*. Turpmākajos gados tie varētu tikt precizēti, saskaņā ar pretendentu sarakstu, kas sastādīts, pamatojoties uz Noteikumiem Nr.440, kā arī saskaņā ar Ministru kabineta 2015.gada 17.novembra noteikumiem Nr.649 „Kārtība, kādā pašvaldībām aprēķina un sadala valsts budžeta mērķdotāciju māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām”. Ņemot vērā līdzšinējo pieredzi, ka mākslinieciskie kolektīvi gada ietvaros var mainīt juridisko statusu, respektīvi – no pašvaldību dibināta kolektīva kļūt par cita dibinātāja kolektīvu, 2020.gada valsts budžetā apstiprinātās valsts mērķdotācijas citu dibinātāju ietvaros ir iekļauts finansējums 2 455 *euro* apmērā, lai juridiskā statusa maiņas gadījumā attiecīgajiem kolektīviem varētu izmaksāt valsts mērķdotāciju. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Ziediņa-Lagzdona 67228985

Inga.Ziedina-Lagzdona@lnkc.gov.lv